Die Kloof | LekkeSlaap
Die Kloof: Hooffoto's
Adres: R303, Koelfonteinplaas, 4,7 km vanaf Prince Alfred's Hamlet, 6840, Wes-Kaap
Die Kloof is 'n opgeknapte historiese gebou met dik mure, 'n grasdak en tradisionele staldeure en is op Koelfonteinplaas naby Prince Alfred's Hamlet geleë. Dis 'n vrugteplaas wat al verskeie toekennings vir sy vars vrugte, droëvrugte en wyn ontvang het. Reisigers kan ook nou die luuksheid van die plaaslewe in hierdie wonderskone deel van die Wes-Kaap eerstehands ervaar. Die Kloof is 'n wonderlike selfsorg-toevlugsoord vir familie en vriende, ver weg van die stadsgewoel.
Die kloof het 'n selfsorgkothuis met slaapplek vir 6 gaste. Daar is 'n volledig toegeruste plaaskombuis, 'n vuurherd en moderne geriewe van 'n luukse plaaslewe. Die 3 slaapkamers, 1 met 'n dubbelbed, en 2 met 2 enkelbeddens elk, sitkamer en kombuis is gemeubileer met antieke plaasmeubels, luukse linne en sagte afwerkings.
Die antieke pootjiesbad sluit mooi aan by die luuksheid van die kothuis en daar is ook 'n beskutte buite-stort waar gaste die vars lug kan geniet. Die sitarea het 'n vrysstaande kaggel om die ergste winterkoue af te weer en daar is 'n tafel met sitplek vir 8 mense op die stoep. Daar is gemaklike sitplek buite waar jy lekker om die braaivleisvuur kan kuier. Die kothuis het 'n borrelbad waarin jy op warm somersdae kan afkoel, maar wat ook warm gemaak kan word as jy saans saam met jou geliefdes wil sterrekyk.
Omdat dit 'n historiese gebou is wat só gerestoureer is dat sy oorspronklike prag en praal behoue bly, is die hoofdubbelslaapkamer net bereikbaar via 1 van die kamers met 2 enkelbeddens. Die derde slaapkamer met 2 enkelbeddens, is slegs bereikbaar vanaf die stoep.
Pragtige eikebome omsoom die stoep en die buitebraai het asemrowende uitsigte op die kloof, oor die plaas na die dorpie Ceres met die Heksrivierberge in die verte.
'n Bespreking by Die Kloof sluit in:
4.6 uit 5van 35 resensies vir Die Kloof
R303, Koelfonteinplaas, 4,7 km vanaf Prince Alfred's Hamlet, 6840, Wes-Kaap
Gaste dink Die Kloof het 'n uitstekende ligging
https://travelground.imgix.net/AAEAAQAAAAAAAAAAAAAAJGFlMWI4YTk0LWYyNjctNGU5Ny04YjcyLTdmY2ZiYjM2ODUyYg?w=1440&h=960&fit=crop&auto=format Vanaf R1 000 per nag (plek vir 6) 35 5 1 5 R303 Koelfontein Farm 6840 Wes-Kaap 086 999 0018 14:00-18:00 10:00 -33.248084684674 19.326864810186